ถามอาการ เรอมา 2 เดือนแล้วค่ะ อาการคือจุกตรงอก อย่างเดียว อยากเรอ เรอตลอดเลย แม้กระทั่งตื่นขึ้นมากลางดึกก็เรอ แบบนี้ต้องทำยังไงบ้างคะ
สวัสดีค่ะ อาการเรอ จุกตรงอก อาจเกิดจาก ภาวะกรดไหลย้อนซึ่งเป็นไปได้มาก และเป็นโรคที่พบได้บ่อย สาเหตุอื่นๆเช่นกระเพาะอาหารอักเสบ แผลในกระเพาะอาหาร การรับประทานอาหารที่มากเกินไปในมื้อนั้นๆ หรือเป็นอาหารที่มันมาก หรือเป็นเนื้องอกที่กระเพาะอาหาร อาจทำให้จุกท้องเรื้อรัง กินได้น้อย น้ำหนักลดโดยกรดไหลย้อน เป็นภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยจะรู้สึกแสบร้อนกลางอก เรอเปรี้ยว แน่นอก จุกคอ มีน้ำรสเปรี้ยวหรือขมไหลย้อนขึ้นมาในปากและคอ ไปจนถึงกลืนอาหารได้ลำบาก คลื่นไส้เบื้องต้นควรปรับพฤติกรรม รับประทานอาหารอ่อนๆ ไม่กินแล้วนอนลงทันที สังเกตอาการค่ะ ถ้าอาการเป็นมากขึ้นเรื่อยๆ เรอเยอะ แสบกลางอกเยอะ มีน้ำหนักลด กินได้น้อย คลื่นไส้ อาเจียน ควรไปพบแพทย์